सेंधवा को लोनसरा ने हराया, कुक्षी से सेंट जोसेफ हारी
सेंधवा को लोनसरा ने हराया, कुक्षी से सेंट जोसेफ हारी
बड़वानी | जिला क्रिकेट एसोसिएशन की अगुवाई में गुरुवार को इंटर स्कूल क्रिकेट प्रतियोगिता हुई। इसमें पहला मैच सेंट जोसेफ स्कूल व उत्कृष्ट स्कूल कुक्षी के बीच खेला गया। इसमें टॉस जीतकर उत्कृष्ट स्कूल कुक्षी की टीम ने 20 ओवर में 145 रन बनाए। लक्ष्य का पीछा करने उतरी सेंट जोसेफ की टीम 98 रन बनाकर आल आउट हो गई। दूसरा मैच लायंस काॅन्वेंट सेंधवा व शासकीय स्कूल लोनसरा के बीच हुआ। इसमें लोनसरा ने टॉस जीत कर 17 ओवर में 76 रन बनाए। जवाब में उतरी सेंधवा की टीम 15 ओवर में 49 रन बना कर आल आउट हो गई।
छात्राएं सीख रही आत्म रक्षा के गुर
बड़वानी | नगर के पास अंजड़ की शासकीय कन्या उमावि में तेंग सुडो कराते का प्रशिक्षण दिया जा रहा है। तीन महीने के प्रशिक्षण शिविर में बालिकाओं को आत्मरक्षा के गुर सिखाए जा रहे हैं। इसमें प्रशिक्षक अजयसिंह चौहान 90 बालिकाओं को प्रशिक्षण दे रहे हैं। ताकि छात्राएं आत्मरक्षा के साथ मासिक, शारीरिक व बौद्धिक रूप से तैयार हो सके। इसका समापन 6 जनवरी को होगा। यह शिविर प्राचार्य नलीनी सेंगर, छात्रावास अधीक्षक निर्मला वर्मा व पीटीआई राकेश पाटीदार की उपस्थित में लगाया जा रहा है।
दस्तावेजों की जांच कर वसूला 36 हजार 500 रुपए जुर्माना
बड़वानी | यातायात पुलिस ने गुरुवार दोपहर एक से शाम पांच बजे तक कार्रवाई की। वाहनों के दस्तावेजों की जांच की गई। यातायात प्रभारी मनीष कुमार ने बताया 92 चालान बनाकर 36 हजार 500 रुपए जुर्माना वसूला। इस दौरान एसआई आरएस दासौंदी, एएसआई सदाशिव कुमरावत, प्रधान आरक्षक बद्रीलाल राठौड़, अशोक भदौरिया सहित स्टाफ ने कार्रवाई की।
awa_Deva awa_Deva hin_Deva hin_Deva hin_Deva hin_Deva hin_Deva